
Nr. 24, datë 18.4.2016

PËR SHPËRNDARJEN E FINANCIMIT PËR PROJEKTE TË GRANTIT “REHABILITIMI MJEDISOR, GJELBËRIM DHE PYLLËZIM”, THIRRJA E PARË, PROGRAMI I ZHVILLIMIT TË INFRASTRUKTURËS VENDORE DHE RAJONALE, SHTYLLA I, PËR VITIN 2016

Në mbështetje të nenit 100 të Kushtetutës, të nenit 15 e të aneksit 3, të  ligjit nr.147/2015, “Për buxhetin e vitit 2016”, Komiteti për Zhvillimin e Rajoneve
VENDOSI:

1. Shpërndarjen e fondeve për projekte të reja, thirrja e parë, për vitin 2016, për grantin e rehabilitimit mjedisor, gjelbërimit dhe pyllëzimit, programi i zhvillimit të infrastrukturës vendore dhe rajonale, shtylla I, sipas tabelës 1 bashkëlidhur këtij vendimi.
2. Të gjitha autoritetet kontraktuese, projektet e të cilave miratohen për t’u financuar, sipas pikës 1, të këtij vendimi, brenda një jave nga data e publikimit të tij në Fletoren Zyrtare, duhet të paraqesin në sekretariatin teknik, pranë Ministrisë së Mjedisit, kalendarin me të gjitha afatet e parashikuara për fazat e prokurimit publik dhe të zbatimit të punimeve të ndërtimit e përdorimit të fondeve, si dhe emrin e personit përgjegjës për informim. 
3. Autoritetet kontraktuese për projektet, sipas pikës 1 të këtij vendimi, duhet të kryejnë procedurat e prokurimit publik dhe të lidhjes së kontratës përkatëse për zbatimin e punimeve të ndërtimit deri në fillim të tremujorit të tretë të vitit 2016. Për fondet e projekteve të paprokuruara sipas këtij afati, Komiteti për Zhvillimin e Rajoneve ka të drejtën të rishqyrtojë financimin dhe t’i rishpërndajë ato për një projekt tjetër. 
4. Ngarkohet sekretariati teknik në Ministrinë e Mjedisit, të kryejë monitorimin e ecurisë së përdorimit të fondeve, sipas kalendarit të paraqitur nga autoritetet kontraktuese, në përputhje me pikën 2, të këtij vendimi, dhe të informojë Ministrinë e Financave, dhe periodikisht Komitetin për Zhvillimin e Rajoneve, përmes Sekretariatit të Përgjithshëm të Komitetit për Zhvillimin e Rajoneve.
5. Ngarkohen ministri i Mjedisit dhe ministri i Financave, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYETARI
Niko Peleshi

Tabela 1. Lista e projekteve të reja për financim, thirrja e parë, përmes grantit të rehabilitimit mjedisor, gjelbërimit dhe pyllëzimit, Programi i Zhvillimit të Infrastrukturës Vendore dhe Rajonale, shtylla I, për vitin 2016

	Nr.
	Autoriteti Kontraktues
	Emërtimi i Projektit
	Vlera e plotë e projektit (në lekë)
	Vlera e financimit për vitin 2016 
(në lekë)
	Vlera e financimit për vitin 2017 
(në lekë)

	1
	Bashkia Kolonjë
	Gjelbërimi i Mjediseve Publike të Bashkisë Kolonjë, qyteti Ersekë, në veprat: “Monumenti i Rilindjes”, Rruga “R&S Gostivisht”, Rruga “20 Maji” dhe Rruga “Martirët e Borovës”
	42,000,000 
	42,000,000 
	-   

	2
	Bashkia Skrapar
	Pyllëzimi i kurorës së qytetit Çorovodë në objektin Kaloç
	8,000,000 
	8,000,000 
	 -   

	3
	Bashkia Përmet
	Gjelbërimi i mjediseve publike të Bashkisë Përmet, në veprat: Rruga “Spital -Varrezat Publike”, Rruga “Hotel Ramizi – Spital”, Rruga Tomor Mullaraj”, Rruga “Laver Bariu”, Shëtitorja “Sami Frashëri”, Shëtitorja “Kongresi i Përmetit” dhe Shëtitorja “Mentor Xhemali”
	10,000,000 
	10,000,000 
	                 -   

	4
	Bashkia Fier
	Gjelbërimi i mjediseve publike të Bashkisë Fier, në veprat: Unaza e qytetit Fier dhe anët e Lumit Gjanica
	30,000,000 
	30,000,000 
	                 -   

	 
	TOTALI
	90,000,000 
	90,000,000 
	                 -   



Shënim.
1. Vlera e plotë e projektit” përfaqëson vlerën brenda së cilës caktohet fondi limit për prokurimin e zbatimit të punimeve (kur nuk ka financim tjetër nga autoritetet kontraktuese). Kjo vlerë shërben si referencë për përllogaritjen e vlerës së financimit për vitin 2016, dhe korrektohet nga vlera e kontratës, pas nënshkrimit të saj. Fondi i përftuar nga diferenca midis vlerës së projektit dhe vlerës së kontratës, pas nënshkrimit të kontratës, i shtohet portofolit të grantit “Rehabilitimit mjedisor, gjelbërimit dhe pyllëzimit”, Programi i Zhvillimit të Infrastrukturës Vendore dhe Rajonale, shtylla I, dhe shpërndahet për financimin e projekteve të reja. Vlera e plotë e projektit përcillet nga sekretariati teknik (Ministria e Mjedisit).
2. “Vlera e financimit për vitin 2016” tregon vlerën e financimit që vihet në dispozicion nga buxheti i Fondit për Zhvillimin e Rajoneve për vitin 2016.
3. “Vlera e financimit”, për vitin 2017, tregon vlerën e mbetur të financimit, pas diferencës midis vlerës së kontratës dhe vlerës së financimit për vitin 2016.

